sagorsarker/bangla-wikipedia huggingface dataset:
২০১০ এশিয়ান গেমসে কাবাডি - মহিলা

২০১০ এশিয়ান গেমসে মহিলাদের কাবাডি প্রতিযোগিতায় প্রথমে আটটি দল অংশগ্রহণ করে, কিন্তু ন্যাশনাল স্পোর্টস কাউন্সিল ও নেপাল অলিম্পিক কমিটির মধ্যে খেলোয়াড়দের যোগদান সংক্রান্ত বিবাদের কারণে নেপাল জাতীয় মহিলা কাবাডি দল এই প্রতিযোগিতাতে যোগ দিতে না পারায় শেষ পর্যন্ত সাতটি দল অংশগ্রহণ করে। চীনের কুয়াংচৌ শহরে অনুষ্ঠিত এই প্রতিযোগিতায় ভারত স্বর্ণপদক লাভ করে।
২০১০ এশিয়ান গেমসে কাবাডি

চীনের কুয়াংচৌ শহরে অনুষ্ঠিত ২০১০ এশিয়ান গেমসে কাবাডি প্রতিযোগিতায় পুরুষ ও মহিলা উভয় বিভাগেই ভারত স্বর্ণপদক লাভ করে।
সৌরভ কুমার চলিহা

সৌরভ কুমার চলিহা (; ) অসমের সাহিত্যের ইতিহাসে এক প্রসিদ্ধ ছদ্মনাম। তার প্রকৃত নাম "সুরেন্দ্র নাথ মেধি"। চৌদ্দ বৎসর বয়সে তিনি "পারিজাত" নামক অসমীয়া আলোচনা পত্রিকায় গল্পকার হিসেবে আত্মপ্রকাশ করেন।
অসমের দরং জেলার মঙলদৈয়ে সৌরভ কুমার চলিহা জন্মগ্রহণ করেন। তার পিতার নাম কালিরাম মেধি ও মাতার নাম স্বর্ণলতা মেধি। ১৯৩৯ সনে গুয়াহাটির সেইন্ট মেরিজ কনভেন্ট স্কুল থেকে তিনি শিক্ষা গ্রহণ করেন । ১৯৪৬ সনে কটন কলেজিয়েট স্কুল থেকে প্রবেশিকা পরীক্ষায় উত্তীর্ণ হন ও কটেন কলেজে নামভর্তী করেন। ১৯৪৮ সনে আই.এস.সি পরীক্ষায় পঞ্চম স্থান লাভ করে উত্তীর্ণ হন। অধ্যয়নরত সময়ে তিনি রিভনুশ্বারী কমিউনিস্ট পার্টি অফ ইন্ডিয়ার সহিত জড়িত থাকার জন্য তাকে কারাবাসে থাকতে হয়। কারাগার থেকে পরীক্ষা দিয়ে তিনি ১৯৫০ সনে পদার্থ বিজ্ঞান বিষয়ে স্নাতক ডিগ্রী লাভ করেন। রাজনৈতিক কাম-কাজের সহিত জড়িত থাকার জন্য তার অভিভাবক তাকে বিদেশ পাঠানোর সিদ্ধান্ত নেন। ১৯৫২ সনে তিনি ইংলেন্ডের লিভারপুল অভিমুখে ভারতীয় জাহাজে যাত্রা করেন। দুইবৎসর পর তিনি লন্ডন বিশ্ববিদ্যালয় থেকে পদার্থ বিজ্ঞানে স্নাতকোত্তর ডিগ্রী লাভ করেন । তারপর তিনি জার্মানীর কয়েকটি বিদ্যালয়ে শিক্ষকতা করেন। ১৯৬০ সনে তিনি অসমে ফিরে আসেন ও গুয়াহাটির অসম অভিযান্ত্রিক মহাবিদ্যালয়ে অধ্যাপক রুপে যোগদান করেন। উক্ত মহাবিদ্যালয় থেকে তিনি ১৯৮৮ সনে স্বেচ্ছায় অবসর গ্রহণ করেন। 
সৌরভ কুমার চলিহার লিখিত প্রথম গল্পটির নাম পাঞ্জাব সীমান্তর সহযাত্রী। এরপর তার কালমাক্স নামক গ্রন্থ প্রকাশিত হয়। রামধেণু ছোট গল্প প্রতিযোগীতায় তার অশান্ত ইলেকট্রন প্রথম পুরস্কার লাভ করে। ১৯৭৪ সনে গোলাম নামক সংকলনের জন্য সাহিত্য অকাদেমি পুরস্কার ও ১৯৯৫ সনে অসম উপত্যকা সাহিত্য পুরস্কার লাভ করেন।
গুগল প্লে

গুগল প্লে (পূর্বনাম অ্যান্ড্রয়েড মার্কেট) হলো গুগল পরিচালিত এবং উন্নতয়নকৃত একটি ডিজিটাল বিতরণ পরিসেবা। এটি অ্যান্ড্রয়েড অপারেটিং সিস্টেমে চলমান শংসাপত্রপ্রাপ্ত ডিভাইসের অফিসিয়াল অ্যাপ স্টোর হিসেবে কাজ করে, যা ব্যবহারকারীদের অ্যান্ড্রয়েড সফটওয়্যার উন্নয়ন কিট (এসডিকে) দিয়ে তৈরি এবং গুগলের মাধ্যমে প্রকাশিত অ্যাপ্লিকেশনগুলি ব্রাউজ এবং ডাউনলোড করার সুবিধা প্রদান করে। গুগল প্লে একটি ডিজিটাল মিডিয়া স্টোর হিসেবে কাজ করে, যা সঙ্গীত, বই, চলচ্চিত্র এবং টেলিভিশন অনুষ্ঠান সরবরাহ করে। ২০১৫ সালের ১১ মার্চে গুগল স্টোরের চালু হওয়ার আগ পর্যন্ত গুগল হার্ডওয়্যার ডিভাইসগুলি একটি পৃথক অনলাইন হার্ডওয়্যার খুচরা বিক্রেতা হিসেবে সেবা প্রদান করতো। ২০১৮ সালের ১৫ মে গুগল নিউজ চালুর আগ পর্যন্ত সংবাদ প্রকাশনা এবং সাময়িকী সরবরাহ করা হত এবং ২০২০ সালের অক্টোবরের আগ পর্যন্ত এটি সঙ্গীত সরবরাহ করতো যা পরবর্তীতে ইউটিউব মিউজিক হিসেবে প্রতিস্থাপন করা হয়েছিল।
গুগল, ২০২০ সালে গুগল প্লে স্টোরের জন্য একটি নতুন শিশু-কেন্দ্রিক 'শিক্ষক অনুমোদিত' বিভাগ চালু করেছে। এর মধ্যে এমন অ্যাপস অন্তর্ভুক্ত রয়েছে শিক্ষকদের দ্বারা অনুমোদিত উচ্চতর মান পূরণ করে সক্ষম।
২০১৭ সালে চালুকৃত গুগল প্লে ইনস্ট্যান্ট, বা গুগল ইনস্ট্যান্ট অ্যাপস নামেও পরিচিত, ইনস্টল না করে কোনও অ্যাপ বা গেম ব্যবহার করার অনুমতি দেয়।
নিচে তালিকাভুক্ত দেশ / অঞ্চলগুলির বাইরের ব্যবহারকারীদের কেবল গুগল প্লের মাধ্যমে বিনামূল্যে অ্যাপ্লিকেশন এবং গেমস প্রবেশাধিকার রয়েছে।
আন্না কারেনিনা

আন্না কারেনিনা (; ) রাশিয়ান লেখক ল্যেভ তল্‌স্তোয়ের বিশ্ববিখ্যাত উপন্যাস। এটি ধরাবাহিকভাবে দি রাশিয়ান মেসেঞ্জারে ১৮৭৩ থেকে ১৮৭৭ সাল পর্যন্ত প্রকাশিত হয়। যদিও ১৮৭৮ সালে এটি প্রথম সম্পূর্ণ বই আকারে প্রকাশিত হয।
উপন্যাসটিতে তৎকালিন সময়ের বাস্তবিকতা এবং পারিবারিক জীবনের ব্যক্তিগত অবস্থার প্রকাশ পেয়েছে। তল্‌স্তোয়ের বিবেচনাই "আন্না কারেনিনা" প্রথম প্রকৃত উপন্যাস, যখান তিনি বিবেচনা তার বিশ্ববিখ্যাত উপন্যাস ওয়ার এন্ড পিস এর চাইতে বেশিকিছু।
২০১৪-১৫ সংযুক্ত আরব আমিরাতে অস্ট্রেলিয়া বনাম পাকিস্তান ক্রিকেট দল

অস্ট্রেলিয়া ক্রিকেট দল পূর্ব-নির্ধারিত সময়সূচী মোতাবেক ৫ অক্টোবর থেকে ৩ নভেম্বর, ২০১৪ তারিখ পর্যন্ত সংযুক্ত আরব আমিরাত সফর করে। সেখানে তারা পাকিস্তান ক্রিকেট দলের বিপক্ষে একটি টুয়েন্টি২০ আন্তর্জাতিক, তিনটি একদিনের আন্তর্জাতিকে অংশ নেয়। এছাড়াও দল দুইটি টেস্ট খেলায় প্রতিদ্বন্দ্বিতা করে। পাকিস্তানে পর্যাপ্ত নিরাপত্তা না থাকায় সংযুক্ত আরব আমিরাতে এ ক্রিকেট সিরিজের আয়োজন করা হয়েছে।
সীমিত ওভারের খেলাগুলোয় অস্ট্রেলিয়া দল একাধিপত্য বিস্তার করলেও টেস্ট সিরিজে পাকিস্তান দল ২-০ ব্যবধানে হোয়াইটওয়াশ করে।
আন্না কারেনিনা (দ্ব্যর্থতা নিরসন)

আন্না কারেনিনা রাশিয়ান লেখক ল্যেভ তল্‌স্তোয়ের উপন্যাস।
আন্না কারেনিনা এছাড়াও উল্লেখ করতে পারে:
বাংলাদেশ ফায়ার সার্ভিস ও সিভিল ডিফেন্স

codice_1
ফায়ার সার্ভিস ও সিভিল ডিফেন্স অধিদপ্তর ("বাংলাদেশ দমকল বাহিনী ও বেসামরিক প্রতিরক্ষা") গণপ্রজাতন্ত্রী বাংলাদেশ সরকারের স্বরাষ্ট্র মন্ত্রণালয়ের অধীনস্থ একটি জরুরি সেবামূলক প্রতিষ্ঠান। এ প্রতিষ্ঠানের সকল কার্যক্রম জনগণের সেবায় নিবেদিত। প্রথম সাড়া প্রদানকারী সংস্থা হিসেবে এ বিভাগের কর্মীরা অগ্নি নির্বাপণ, অগ্নি প্রতিরোধ, উদ্ধার, আহতদের প্রাথমিক চিকিৎসা প্রদান, মুমূর্ষু রোগীদের হাসপাতালে প্রেরণ ও দেশী-বিদেশী ভিআইপিদের অগ্নি নিরাপত্তা প্রদান করে থাকে। উদ্ধার তৎপরতা পরিচালনাকারী সংস্থা হিসেবে সব ধরনের প্রাকৃতিক ও মানবিক দুর্ঘটনার উদ্ধারকার্যে সক্রিয়ভাবে অংশগ্রহণ করে থাকে।
ফায়ার সার্ভিস ও সিভিল ডিফেন্স অধিদপ্তর গণপ্রজাতন্ত্রী বাংলাদেশ সরকারের স্বরাষ্ট্র মন্ত্রণালয়াধীন একটি জরুরি সেবামূলক প্রতিষ্ঠান। এ প্রতিষ্ঠানের সকল কার্যক্রম জনগণের সেবায় নিবেদিত। তৎকালীন ব্রিটিশ সরকার অবিভক্ত ভারতে ১৯৩৯-৪০ সালে দমকল পরিষেবা সৃষ্টি করে। বিভক্তিকালে আঞ্চলিক পর্যায়ে কলকাতা শহরের জন্য কলকাতা ফায়ার সার্ভিস এবং অবিভক্ত বাংলায় বাংলার জন্য (কলকাতা বাদে) বেঙ্গল ফায়ার সার্ভিস সৃষ্টি করা হয়। ১৯৪৭ সালে এই অঞ্চলের দমকল পরিষেবাকে পূর্ব পাকিস্তান ফায়ার সার্ভিস নামে অভিহিত করা হয়। অনুরূপভাবে দ্বিতীয় মহাযুদ্ধের সময় ভারতে বে-সামরিক প্রতিরক্ষা বিভাগ প্রাথমিক পর্যায়ে Air Raid Precautions (ARP) এবং পরবর্তী পর্যায়ে ১৯৫১ সনে আইনি প্রক্রিয়ায় সিভিল ডিফেন্স অধিদপ্তর সৃজিত হয়। কর্মব্যবস্থাপনার লক্ষ্যে সড়ক ও জনপথ বিভাগের অধীন রেসকিউ বিভাগ নামে ১টি বিভাগ সৃষ্টি হয়। ১৯৮১সালের ৯ এপ্রিল তৎকালীন ফায়ার সার্ভিস পরিদপ্তর, সিভিল ডিফেন্স পরিদপ্তর এবং সড়ক ও জনপথ বিভাগের উদ্ধার পরিদপ্তর- এই তিনটি পরিদপ্তরের সমন্বয়ে বর্তমান ফায়ার সার্ভিস ও সিভিল ডিফেন্স অধিদপ্তরটি গঠিত হয়।
ফায়ার সার্ভিস ও সিভিল ডিফেন্স এর সংস্থা প্রধান হলেন মহাপরিচালক। বর্তমান মহাপরিচালক হলেন ব্রিগেডিয়ার জেনারেল মুহাম্মদ জাহেদ কামাল, এনডিসি, এএফডব্লিউসি, পিএসসি। তিনি বাংলাদেশ ফায়ার সার্ভিস ও সিভিল ডিফেন্স অধিদপ্তরে ২৯ সেপ্টেম্বর ২০২৪ সালে যোগদান করেন। 
স৪
৯
বর্তমানে ফায়ার সার্ভিস ও সিভিল ডিফেন্স অধিদপ্তরের সকল কার্যক্রম ২০০৩ সনে প্রণীত "অগ্নি প্রতিরোধ ও নির্বাপণ আইন-২০০৩" এবং "ফায়ার সার্ভিস বিধিমালা-১৯৬১" দ্বারা পরিচালিত হয়ে থাকে।
বাংলাদেশে ৪৫৬টি বেশি স্টেশন রয়েছে:
কিছু প্রথম শ্রেণীর স্টেশনে একজন সিনিয়র স্টেশন অফিসার, অগ্নিনির্বাপক কর্মী, চালক (জনবল-৩৫ জন) এবং অগ্নি নির্বাপণী গাড়ী থাকে, বাকী দ্বিতীয় শ্রেণির স্টেশনে একজন স্টেশন এবং অগ্নিনির্বাপক কর্মী, চালক থাকে।
ফিলিপস

কনিনক্লিজকে ফিলিপস এন. ভি. একটি প্রযুক্তি কোম্পানি যার সদর দপ্তর আমস্টারডামে। ১৮৯১ সালে গেরার্ড ফিলিপস এবং ফ্রেডরিক ফিলিপস এটি প্রতিষ্ঠা করেন। এটি বিশ্বের অন্যতম সর্ববৃহৎ ইলেক্ট্রনিক্স কোম্পানি এবং ৬০টির বেশি দেশে প্রায় ১২২,০০০ কর্মী রয়েছে। 
এটি মূলত তিনটি ডিভিশনে বিভক্ত। এগুলো হলো : ফিলিপস কনজিউমার লাইফস্টাইল, ফিলিপস হেলথকেয়ার এবং ফিলিপস লাইটিং।
ফিলিপস হেলথকেয়ার পণ্যসমূহের মধ্যে রয়েছে:
অ্যাস্ট্রো বয় (টেলিভিশন ধারাবাহিক)

এস্ট্রো বয় ১৯৬৩ সালের জাপানি টেলিভিশন ধারাবহিক। যেটি লিখেছেন ইয়োসহিইউকি তোমিনো। এস্ট্রো বয় প্রথম জনপ্রিয় জাপানি এনিমেটেড ধারাবাহিক। এটা ১৯৫২ সালের মাঙ্গা এর ওপর ভিত্তি করে তৈরী করা হয়েছিল। এটা মাঙ্গার ঈশ্বর নামে পরিচিত। এর জনপ্রিতার জন্য ১৯৮০ সালে পুনরায় নির্মাণ করা হয়।
বাল্ক এসএমএস

বাল্ক এসএমএস হলো এক প্রকার অনলাইন ভিত্তিক এসএমএস (মেসেজিং) সেবা। যার দ্বারা ইন্টারনেট এর মাধ্যমে সরাসরি ওয়েব সাইটে প্রবেশ করে অথবা সফ্টওয়ার ব্যবহার করে ইউজার নেইম ও পাসওয়ার্ড দিয়ে লগইন করে বিশ্বের যে কোন মোবাইল নম্বরে যে কোন নাম ব্যবহার করে (মেসেজ সেন্ডার হিসেবে) মেসেজ পাঠানো যায়। অর্থাৎ এর বিশেষ সুবিধা হল এই যে, এর মাধ্যমে ব্যবহারকারী নিজের নাম বা কোম্পানীর নাম ব্যবহার করে মেসেজ পাঠাতে পারেন।
সেন্ডার আইডি হলো যে নাম বা নম্বর থেকে মোবাইলে এসএমএস আসে অর্থাৎ গ্রহণকৃত মেসেজের যে কোন নাম বা নম্বর।
স্টিফেন ফ্লেমিং

স্টিফেন পল ফ্লেমিং, (; জন্ম: ১ এপ্রিল, ১৯৭৩) ক্রাইস্টচার্চে জন্মগ্রহণকারী নিউজিল্যান্ডের সাবেক আন্তর্জাতিক ক্রিকেটার। টেস্ট ও একদিনের আন্তর্জাতিকে ‘ব্ল্যাক ক্যাপস’ নামে পরিচিত নিউজিল্যান্ড জাতীয় ক্রিকেট দলের অধিনায়কের দায়িত্ব পালন করেন স্টিফেন ফ্লেমিং।
১১১টি টেস্ট খেলে নিউজিল্যান্ডের পক্ষে দ্বিতীয় সর্বাধিক টেস্ট খেলোয়াড়ের মর্যাদা লাভ করেন। পাশাপাশি সবচেয়ে অধিক সময় খেলেন ও দলের নেতৃত্বে থেকে ভারত, ইংল্যান্ড, ওয়েস্ট ইন্ডিজ, শ্রীলঙ্কা, বাংলাদেশ ও জিম্বাবুয়ের বিপক্ষে ২৮ টেস্ট জয়ের মাধ্যমে সর্বাধিক সফলতা লাভ করেন।
বামহাতি ব্যাটসম্যান ফ্লেমিং মার্চ, ১৯৯৪ সালে টেস্টে অভিষিক্ত হন। ভারতের বিপক্ষে অনুষ্ঠিত ঐ টেস্টে ৯২ রান করে ম্যান অব দ্য ম্যাচের পুরস্কার লাভ করেছিলেন তিনি। ১৯৯৬-৯৭ মৌসুমে সফরকারী ইংল্যান্ড দলের বিপক্ষে অকল্যান্ডে অনুষ্ঠিত প্রথম টেস্টে তিনি তার প্রথম সেঞ্চুরি করেন। ঐ সিরিজের তৃতীয় টেস্টে লি জার্মনের কাছ থেকে অধিনায়কত্ব গ্রহণ করেন মাত্র ২৩ বছর ৩২১ দিন বয়সে। এরফলে তিনি নিউজিল্যান্ডের সর্বকনিষ্ঠ অধিনায়কের মর্যাদা লাভ করেন।
২০০৬ সালে শততম টেস্টে অংশগ্রহণ করেন। দক্ষিণ আফ্রিকার বিপক্ষে ঐ খেলায় তিনি ০ ও ৬ রান তুলেন। ১২৮ রানের ব্যবধানে পরাজিত হয় তার দল। ঐ একই খেলায় জ্যাক ক্যালিস ও শন পোলক নিজেদের শততম টেস্টে জয়ের মাধ্যমে উদ্‌যাপন করেন।
মূলতঃ তিনি তার অধিনায়কত্বের জন্য স্মরণীয় হয়ে রয়েছেন। শেন ওয়ার্নের ন্যায় ক্রিকেটারগণ তাকে বিশ্ব ক্রিকেটে সেরা অধিনায়কদের একজনরূপে অভিহিত করেছেন। সাম্প্রতিককালে গ্রেম সোয়ান তার দেখা সত্যিকারের দুইজন অধিনায়কদের মধ্যে অ্যান্ড্রু স্ট্রসের সাথে তাকেও অন্তর্ভুক্ত করেছেন।
তীক্ষ্ণবুদ্ধিসম্পন্ন অধিনায়ক হিসেবে স্টিফেন ফ্লেমিংয়ের সুনাম ছিল। এছাড়াও, ধ্রুপদী ঘরানার বামহাতি ব্যাটসম্যান হিসেবে পরিচিতি পেয়েছেন তিনি। ১১১টি টেস্টে অংশগ্রহণ করে নিউজিল্যান্ডীয়দের মাঝে দ্বিতীয় সর্বোচ্চ স্থানে আরোহণ করেছেন। সমগ্র খেলোয়াড়ী জীবনে সাত সহস্রাধিক রান তুলতে পেরেছেন। মার্টিন ক্রো’র অবসর গ্রহণের পর একদল তরুণ খেলোয়াড়কে সাথে নিয়ে দল পরিচালনায় অগ্রসর হন। এ সময়ে তিনবার ক্রিকেট বিশ্বকাপে দলকে নেতৃত্ব দেয়ার সৌভাগ্য হয় তার। কিন্তু কোনবারই সফলতা পাননি। তবে, স্বর্ণালী মুহূর্ত আসে ২০০০ সালের আইসিসি চ্যাম্পিয়ন্স ট্রফিতে। তার দল প্রথমবারের মতো আইসিসির কোন শিরোপা লাভে সক্ষম হয়।
১৯৯৫ সালের এক সফরে দলীয় সঙ্গী ম্যাথু হার্ট, শেন থমসন ও ডিওন ন্যাশের সাথে একটি হোটেল মারিওয়ানা সেবনকালে ধরা পড়লেও এ বিতর্ক থেকে রক্ষা পান। তবে, দক্ষিণ আফ্রিকায় এ ঘটনায় সর্বমোট ৬জন খেলোয়াড়কে জরিমানা করা হয়েছিল।
২৬ মার্চ,২০০৮ তারিখে আন্তর্জাতিক ক্রিকেট থেকে অবসর নেন তিনি।
২০০৮ সালে অনুষ্ঠিত ইন্ডিয়ান প্রিমিয়ার লিগে চেন্নাই সুপার কিংস দলে $৩৫০,০০০ মার্কিন ডলারের বিনিময়ে চুক্তিবদ্ধ হন। পরবর্তীতে ২০০৯ সাল থেকে দলীয় কোচের দায়িত্বভার পালন করছেন। ফেব্রুয়ারি, ২০১৫ সালে বিগ ব্যাশ লিগে মেলবোর্ন স্টার্সের কোচ হিসেবে চুক্তিতে স্বাক্ষর করেন।
৯ মে, ২০০৭ তারিখে দীর্ঘদিনের বান্ধবী কেলি পেইনের সাথে ওয়েলিংটনে বিবাহ-বন্ধনে আবদ্ধ হন। এ দম্পতির কন্যা টেলা ২০০৬ সালে জন্মগ্রহণ করে। ইন্ডিয়ান প্রিমিয়ার লিগের সেমি-ফাইনালের পূর্বে দ্বিতীয় সন্তান কুপারের জন্মগ্রহণের কারণে নিউজিল্যান্ডে ফিরে আসেন। তার বাবা সাউথ ক্রাইস্টচার্চ ক্রিকেট ক্লাবের সভাপতি ছিলেন। ২০১১ সালে রাণীর জন্মদিনের সম্মানে আয়োজিত অনুষ্ঠানে ক্রিকেটে সবিশেষ ভূমিকা রাখায় তাকে নিউজিল্যান্ড অর্ডার অব মেরিট উপাধিতে ভূষিত করা হয়।
নিচের ছকে স্টিফেন ফ্লেমিংয়ের টেস্ট শতকের সংক্ষিপ্ত বিবরণ দেয়া হলো:-
ডিওন ন্যাশ

ডিওন জোসেফ ন্যাশ (; জন্ম: ২০ নভেম্বর, ১৯৭১) অকল্যান্ডে জন্মগ্রহণকারী নিউজিল্যান্ডীয় সাবেক আন্তর্জাতিক ক্রিকেটার। নিউজিল্যান্ড জাতীয় ক্রিকেট দলের পক্ষে প্রতিনিধিত্ব করেছেন। দলে তিনি মূলতঃ ডানহাতি ফাস্ট মিডিয়াম বোলার ছিলেন। ১৯৯৯ সালের নিয়মিত অধিনায়ক স্টিফেন ফ্লেমিংয়ের আঘাতজনিত অনুপস্থিতির কারণে দলের অধিনায়কের দায়িত্ব পালন করেছেন। ১৯৯২ থেকে ২০০১ সময়কালের মধ্যে ৯৩ টেস্ট উইকেট লাভ করেন।
১৯৯৫ সালে দক্ষিণ আফ্রিকা সফরে ভবিষ্যতের অধিনায়ক স্টিফেন ফ্লেমিং ও দলীয় সঙ্গী শেন থমসন„ ম্যাথু হার্টের সাথে নিষিদ্ধ ঘোষিত কানাবিস সেবনের অভিযোগে দল থেকে বহিষ্কৃত হন। এ ঘটনায় দলের ৬জন সদস্যকে জরিমানা করা হয়েছিল।
জুন, ২০০৫ সালে নিউজিল্যান্ড জাতীয় ক্রিকেট দলের নির্বাচকমণ্ডলীর অন্যতম সদস্য ছিলেন। ২০০৮ সালে তিনি আনুষ্ঠানিকভাবে নিউজিল্যান্ড বীচ ক্রিকেট দলের ব্যাটসম্যান/বোলার হয়েছিলেন। এছাড়াও ন্যাশ অকল্যান্ড অস্ট্রেলিয়ান ফুটবল লীগে অস্ট্রেলিয়ান রুলস ফুটবল খেলেন। এ প্রতিযোগিতায় তিনি প্রধান খেলোয়াড় ছিলেন। রস্কিল সেন্টস তার সাথে খেলেন।
নিউজিল্যান্ডের সাবেক নেটবলার বার্নিস মেনের সাথে বিবাহ-বন্ধনে আবদ্ধ হন তিনি।
চিশতিয়া তরিকা

চিশতিয়া ত্বরিকা ( - "Čištī") ( - "Shishti") হল ইসলাম ধর্মের একটি সুফি তরিকা।
বর্তমান আফগানিস্তানের হেরাতের নিকটবর্তী ক্ষুদ্র শহর চিশতে ৯৩০ সালের দিকে এই ধারার উদ্ভব হয়। এতে ভালবাসা, সহিষ্ণুতা ও উদারতার উপর গুরুত্বারোপ করা হয়।
মূলত আফগানিস্তান ও দক্ষিণ এশিয়ায় এই তরিকার অনুসরণ করা হয়। এটি প্রথম চারটি প্রধান সুফি তরিকার (চিশতিয়া, কাদেরিয়া, মোজাদ্দেদীয়া ও নকশবন্দি) অন্যতম। ১২ শতকের মধ্যভাগে মইনুদ্দিন চিশতি লাহোর ও আজমিরে এই তরিকা আনয়ন করেন। চিশতি তরিকার প্রতিষ্ঠাতা আবু ইশাক শামির পর তিনি এই ধারার অষ্টম ব্যক্তি। বর্তমানে এই তরিকার বেশ কিছু শাখা রয়েছে।
গত শতকে এই তরিকা আফগানিস্তান ও দক্ষিণ এশিয়ার বাইরে বিস্তার লাভ করেছে। চিশতি শিক্ষকরা যুক্তরাজ্য, যুক্তরাষ্ট্র, অস্ট্রেলিয়া ও দক্ষিণ আফ্রিকায় তাদের এবং পূর্ণ প্রতিষ্ঠাতা কেন্দ্র স্থাপন করেছেন।
চিশতিয়া নিজামিয়া তরিকা:
স্বরাষ্ট্র মন্ত্রণালয় (বাংলাদেশ)

স্বরাষ্ট্র মন্ত্রণালয় গণপ্রজাতন্ত্রী বাংলাদেশ সরকারের অধীনে দেশের অভ্যন্তরীণ আইন-শৃঙ্খলা পরিস্থিতির উন্নয়ন, মানবসম্পদ ও জীবনের নিরাপত্তা প্রদান, উদ্ধার অভিযান/তৎপরতা, অপরাধদমন, অপরাধী শনাক্তকরণ, জল ও স্থল সীমান্ত নিরাপত্তা, চোরাচালান রোধ, প্রবাস ও অভিবাসন সম্পর্কিত নীতিমালা/চুক্তি প্রণয়ন, মাদকদ্রব্যের অপব্যবহার রোধ, মাদকদ্রব্য চোরাচালান রোধ, মানবপাচার রোধ, ইত্যাদি কার্যক্রম পরিচালনা এবং এ-সংশ্লিষ্ট আইন, বিধান, প্রবিধান ও নিয়ম-নীতি প্রনয়ন এবং বাস্তবায়নের লক্ষ্যে কাজ করে। মন্ত্রণালয়ের বর্তমান দায়িত্বপ্রাপ্ত উপদেষ্টা হলেন জাহাঙ্গীর আলম চৌধুরী, তিনি ২০২৪ সালের ১৬ আগস্ট দায়িত্ব গ্রহণ করেছেন।
যে সকল বিভাগসমূহ এই মন্ত্রণালয়ের আওতাধীন রয়েছে:
কাসেম নানুতুবি

মুহাম্মদ কাসেম নানুতুবি (১৮৩২-১৮৮০) ছিলেন ভারতীয় উপমহাদেশের একজন ইসলামি পণ্ডিত, দার্শনিক, বিতার্কিক, সৈনিক ও লেখক। তার হাতে দেওবন্দ আন্দোলনের ভিত্তি স্থাপিত হয়।
তিনি বর্তমান ভারতের উত্তর প্রদেশের সাহারানপুরের নিকট নানুতা নামক একটি গ্রামে জন্মগ্রহণ করেন। নিজ শহরে তিনি প্রাথমিক শিক্ষালাভ করেন। এরপর তিনি দেওবন্দ যান এবং মৌলভি মাহতাব আলির মাদরাসায় শিক্ষালাভ করেন। এরপর তিনি শাহারানপুর যান। সেখানে তার নানার সাথে অবস্থান করেন। শাহারানপুরে মৌলভি নওয়াজের তত্ত্বাবধানে তিনি আরবি ব্যাকরণ বিষয়ে প্রাথমিক গ্রন্থাদি পাঠ করেন। ১৮৪৩ সালের শেষের দিকে মামলুকুল আলি তাকে দিল্লি নিয়ে যান। সেখানে তিনি "কাফিয়া" ও বিভিন্ন গ্রন্থ অধ্যয়ন করেন। এরপর তিনি মাদরাসা গাজিউদ্দিন খানে ভর্তি হন।
তার ঘনিষ্ঠ আত্মীয় মুহাম্মদ ইয়াকুব নানুতুবি লিখেছেন:“আমার মরহুম পিতা তাকে আরবি মাদরাসায় ভর্তি করান এবং বলেন, “ইউক্লিড নিজে অধ্যয়ন কর এবং পাটিগণিতের অনুশীলন সম্পন্ন কর”। কয়েকদিন পর তিনি সাধারণ বক্তৃতাসমূহে অংশ নেন এবং পাটীগণিতের অনুশীলন সম্পন্ন করেন। মুনশি জাকাতউল্লাহ তাকে কয়েকটি কঠিন প্রশ্ন করেন। তিনি সেগুলো সমাধান করতে জানতেন বিধায় তিনি পরিচিত হয়ে উঠেন। বার্ষিক পরীক্ষা কাছে আসার পর তিনি এতে অংশ না নিয়ে মাদরাসা ত্যাগ করেন। মাদরাসার সকল ব্যক্তি বিশেষ করে প্রধান শিক্ষক এজন্য খুবই কষ্ট পান”।
মাদরাসা গাজিউদিন খানে ভর্তি হওয়ার পূর্বে মামলুক আলির তত্ত্বাবধানে তিনি যুক্তি, দর্শন ও পাণ্ডিত্যপূর্ণ ধর্মতত্ত্বের উপর বিভিন্ন গ্রন্থাদি পাঠ করেন। তিনি একটি পাঠচক্রে যোগ দেন। কুরআন ও হাদিসের অধ্যয়নে এটি ভারতে কেন্দ্রীয় অবস্থানে ছিল। তিনি আবদুল গণি মুজাদ্দিদির তত্ত্বাবধানে হাদিস অধ্যয়ন করেন।
শিক্ষা সমাপ্তির পর তিনি "মাতবাহে আহমদি" এর সম্পাদক হন। এসময় আহমেদ আলির অনুরোধে তিনি সহিহ বুখারীর শেষ কয়েক অংশের উপর টীকা লেখেন। দারুল উলুম দেওবন্দ স্থাপনের পূর্বে তিনি ছাট্টা মসজিদে "ইউক্লিড" শিক্ষা প্রদানে নিয়োজিত ছিলেন। তার বক্তৃতাগুলো ছাপাখানায় দেয়া হত। তার শিক্ষার মাধ্যমে একদল নতুন উলামার আবির্ভাব হয়। তিনি দারুল উলুম দেওবন্দ প্রতিষ্ঠা করেন।
১৮৬০ সালে তিনি হজ্জ করেন। ফেরার পর মেরুটের "মাতবাহে মুজতবা"তে বই বিন্যাসের দায়িত্ব পান। ১৮৬৮ সাল পর্যন্ত তিনি এতে যুক্ত ছিলেন। এরপর তিনি দ্বিতীয়বার হজ্জ করেন। এরপর মেরুটের "মাতবাহে হাশিমি" চাকরি করেন।
তার প্রচেষ্টায় দেওবন্দে মাদরাসা গড়ে উঠে। এছাড়াও তার প্রচেষ্টায় অন্যান্য স্থানেও মাদরাসা গড়ে উঠে।
কাসেম নানুতুবি রশিদ আহমাদ গাংগুহির সাথে হজ্জের সফরে গেলেন। সেই কাফেলায় কোন হাফেজে কোরআন ছিলো না। রমজান মাস চলে এলো। এ সময় তিনি প্রতিদিন এক পারা করে মুখস্থ করে রাতে তারাবীহতে পড়তেন। এভাবে মাত্র এক রমজানে তিনি পবিত্র কোরআনের হাফেজ হয়ে গেলেন।
১৮৬৬ সালে কাসেম নানুতুবী ভারতের উত্তর প্রদেশস্থ সাহারানপুর জেলায় দেওবন্দ নামক গ্রামের মহল্লায়ে দেওয়ানে বাড়ির পাশে ইসলামি শিক্ষা-সংস্কৃতির প্রচার-প্রসারের উদ্দেশ্যে একটি মাদরাসা প্রতিষ্ঠা করার সিদ্ধান্ত নেন সাথে ছিলেন হাজী আবিদ হোসাইন। পরে মিরাট থেকে মোল্লা মাহমুদকে ডেকে এনে শিক্ষক হিসেবে নিয়োগ করেন এবং ৩০ মে ১৮৬৬ সালে সাত্তা মসজিদের বারান্দায় ডালিম গাছের নিচে দারুল উলুম দেওবন্দের উদ্বোধন হয়।
শাব্বির আহমদ উসমানি

শাব্বির আহমদ উসমানি (, "Shabbīr Aḥmad ‘Usmānī"; ৬ অক্টোবর ১৮৮৬১৩ ডিসেম্বর ১৯৪৯) ছিলেন ভারতের একজন মুসলিম পণ্ডিত। ১৯৪০ এর দশকে তিনি পাকিস্তান সৃষ্টিতে সমর্থন জানান। তিনি একজন ধর্মতাত্ত্বিক, লেখক, বক্তা, রাজনীতিবিদ এবং তাফসির ও হাদিসের পণ্ডিত ছিলেন। সেসাথে তিনি মাহমুদুল হাসান দেওবন্দির ছাত্র ও খলিফা ছিলেন।
বেলেরিভ ওভাল

বেলেরিভ ওভাল অস্ট্রেলিয়ার তাসমানিয়া অঙ্গরাজ্যের হোবার্টের পূর্ব উপকূল তীরবর্তী সিটি অব ক্ল্যারেন্সের বেলেরিভে অবস্থিত আন্তর্জাতিকমানের ক্রিকেটস্টেডিয়াম। ব্যবসায়িক সম্প্রচার স্বত্ত্বজনিত কারণে এটি ব্লান্ডস্টোন অ্যারিনা নামেও পরিচিত। এ স্টেডিয়ামে অস্ট্রেলীয় রুলস ফুটবল মাঠ রয়েছে। তাসমানিয়ার একমাত্র মাঠ হিসেবে বর্তমানে এখানেই আন্তর্জাতিক ক্রিকেট খেলাগুলোর আয়োজন করা হয়। দর্শক ধারণ ক্ষমতা প্রায় ষোল হাজার হলেও ২০০৩ সালে ইংল্যান্ডের বিপক্ষে স্বাগতিক অস্ট্রেলিয়ার খেলায় ১৬,৭১৯ জন দর্শকের রেকর্ড ধারণ করা হয়েছে।
অত্র এলাকায় ফুটবল ও ক্রিকেট খেলা শুরু হবার পর ঊনবিংশ শতকের মধ্যভাগে বেলেরিভ ওভাল প্রতিষ্ঠিত হয়। ১৮৮৪ সালে কার্লটন ও বেলেরিভের মধ্যে প্রথম ফুটবল খেলার রেকর্ড করা হয়। ১৯১৩ সালে বীচ, চার্চ ও ডারওয়েন্ট স্ট্রীটের মধ্যকার একটুকরো জমি ক্ল্যারেন্স কাউন্সিলের কাছে বিক্রয় করা হয়। একবছর পর বেলেরিভ বিনোদন মাঠ ব্যবহারের উপযোগী করা হয়।
১৯৮৭ সালে টিসিএ চেয়ারম্যান ডেনিস রজার্সের নেতৃত্বে স্থানান্তর প্রক্রিয়া চলে। ১২ জুন, ১৯৮৮ তারিখে শ্রীলঙ্কা ও নিউজিল্যান্ডের মধ্যকার একদিনের আন্তর্জাতিকের মাধ্যমে প্রথম আন্তর্জাতিক খেলার সূচনা ঘটে। খেলা দেখতে ৬,৫০০ দর্শক মাঠে আসেন।
১৬-২০ ডিসেম্বর, ১৯৮৯ তারিখে তাসমানিয়ার বেলেরিভে প্রথম টেস্ট খেলা অনুষ্ঠিত হয়। খেলায় স্বাগতিক অস্ট্রেলিয়া ও শ্রীলঙ্কা প্রতিদ্বন্দ্বিতা করে। এর পরপরই নতুন ইলেকট্রনিক স্কোরবোর্ড তৈরি করা হয়।
২০০৭ সালে প্রদেশের প্রথম পুরা কাপ জয় করে তাসমানিয়া রাজ্য ক্রিকেট দল টাইগার্স টাইগার্স। ২০০৮ সালে ফোর্ড র‌্যাঞ্জার কাপের চূড়ান্ত খেলা প্রথমবারের মতো আয়োজনের দায়িত্ব পায় এ মাঠ ও তাসমানিয়া কাপ জয় করে।
অক্টোবর, ২০১১ সালে সম্প্রচারস্বত্ত্বজনিত কারণে নাম পরিবর্তনে স্বাক্ষর করে ও অস্ট্রেলিয়ায় প্রথম বড়ধরনের ক্রিকেট সুবিধাদি ভোগে অগ্রসর হয়। ব্লান্ডস্টোন ফুটওয়্যারের সাথে চুক্তি হওয়ার প্রেক্ষিতে এ মাঠ ব্লান্ডস্টোন অ্যারিনা নামে পরিচিতি পায়।
২০০৯ সালে মাঠে দিন-রাতের খেলা আয়োজনের জন্য A$৪.৮ মিলিয়ন অস্ট্রেলীয় ডলার বরাদ্দ করা হয়। এ উন্নয়ন পরিকল্পনা গ্রহণের ফলে মাঠের গ্রহণযোগ্যতা বৃদ্ধি পায় ও একদিনের আন্তর্জাতিক এবং টুয়েন্টি২০ খেলায় স্বাগতিকের মর্যাদা পায়। ফ্লাডলাইট স্থাপনের ফলে বিচ্ছুরিত আলোর জন্য বিতর্কের জন্ম দেয়।
১৪ জানুয়ারি, ২০০৩ তারিখে অস্ট্রেলিয়া-ইংল্যান্ডের মধ্যকার একদিনের আন্তর্জাতিকে সবচেয়ে বেশি ১৬,৭১৯জন দর্শক সমাগমের রেকর্ড করা হয়। ১২ জানুয়ারি, ১৯৮৮ তারিখে নিউজিল্যান্ড-শ্রীলঙ্কার মধ্যকার প্রথম একদিনের আন্তর্জাতিকে ৬,১৮০জন দর্শক মাঠে এসেছিলেন। ২১ ফেব্রুয়ারি, ২০১০ তারিখে অস্ট্রেলিয়া-ওয়েস্ট ইন্ডিজের মধ্যে অনুষ্ঠিত টুয়েন্টি২০ আন্তর্জাতিকে ১৫,৫৭৫ দর্শকের সমাগম ঘটেছিল। ঐ খেলাটি বেলেরিভ ওভালের প্রথম দিন-রাতের ক্রিকেট খেলা ছিল।
জিমি হংস্র

অমরবীর সিং হংস্র (জন্ম: ২৯ ডিসেম্বর, ১৯৮৪) ভারতের লুধিয়ানায় জন্মগ্রহণকারী কানাডার ক্রিকেটার। শিখ ধর্মাবলম্বী জিমি হংস্র মাঝারি-সারির ব্যাটসম্যান তিনি ও মাঝে-মধ্যে অফ স্পিন বোলিং করে থাকেন। ঘরোয়া ক্রিকেটে অ্যাবটসফোর্ড ক্রিকেট ক্লাবের প্রতিনিধিত্ব করছেন। বিদ্যালয় জীবন থেকেই ক্রিকেট খেলে আসছেন ও শৈশবকালেই ক্রীড়ার প্রতি অনুরাগী হন। তার বাবাও ছিলেন ক্রিকেট অনুরাগী ও তার উদ্দীপনাতেই ক্রিকেটের প্রতি অনুরাগ জন্মে। ১৭-২৫ জুলাই তারিখে ফ্লোরিডার ফোর্ট লডারডেলে অনুষ্ঠিত আইসিসি আমেরিকাজ টি২০ প্রতিযোগিতায় কানাডা ক্রিকেট দলের অধিনায়ক মনোনীত হন। ঐ প্রতিযোগিতায় তার দল শিরোপা জয় করে।
আগস্ট, ২০০৯ সালে উদ্বোধনী ব্যাটসম্যান হিসেবে আন্তঃমহাদেশীয় কাপে কেনিয়ার বিপক্ষে তার অভিষেক ঘটে। কিন্তু শুরুতেই তিনি শূন্য রানে প্যাভিলিয়নে ফিরে আসেন। ২০১১ সালের বিশ্বকাপে পাঁচ নম্বরে ব্যাটিংয়ে নেমে ব্যাপক সাফল্য পান। পাকিস্তানের বিপক্ষে ৪৩ রানসহ কেনিয়ার বিপক্ষে আশীষ বাঘাইকে সাথে নিয়ে দলের জয়সূচক রান সংগ্রহ করেন। ঐ খেলায় তিনি ৭০ রান করেন ও পুনরায় অল্প কিছুদিন বাদেই নিউজিল্যান্ডের বিপক্ষে এ সফলতা দেখান। ১৬ জুন, ২০১৩ তারিখে এক ওভারে ছয়টি ছক্কা হাঁকান তিনি।
মাতুরিদি

মাতুরিদী () হলো সুন্নি ইসলামের অন্তর্গত অন্যতম প্রধান ধর্মতাত্ত্বিক মাজহাব। এর প্রতিষ্ঠাতা হলেন আবু মনসুর আল-মাতুরিদি যিনি সংখ্যাগরিষ্ঠ সুন্নিদের মধ্যে ইতোমধ্যে বিদ্যমান আকীদাগুলোকে একটি সুসংবদ্ধ কালামশাস্ত্রীয় চিন্তাধারায় উপনীত করেন এবং যৌক্তিকতা ও যুক্তিবাদের ওপর গুরুত্বারোপ করেন। মাতুরিদি মতবাদকে আশআরি মতবাদের পাশাপাশি সর্বজনগৃহীত বা অর্থডক্স সুন্নি আকীদা হিসেবে বিবেচনা করা হয়।
মাতুরিদিবাদ পারস্যের সুন্নি মুসলমান, হানাফি ও আহলে আর রায়ের মাঝে বরাবরই প্রভাবশালী ছিল এবং অটোমান সাম্রাজ্য ও মোগল সাম্রাজ্যে অগ্রগণ্য মাজহাবের মর্যাদা লাভ করেছিল। এর বাইরে অধিকাংশ তুর্ক, মধ্য এশীয় ও দক্ষিণ এশীয় সুন্নি মুসলমানরা মাতুরিদি আকীদায় বিশ্বাসী। আরব মুসলিমদের মধ্যেও মাতুরিদিবাদী পণ্ডিত বিদ্যমান।
পাকিস্তান, ভারত, বাংলাদেশ, তুর্কিস্তান, আমু দরিয়ার পূর্বাঞ্চলীয় এলাকাসমূহ, যেমন: উজবেকিস্তান, তাজিকিস্তান, বুখারা, সমরকন্দ, তাশখন্দ, তিরমিজ ইত্যাদি অঞ্চলের অধিকাংশ মুসলমান মাতুরিদি মতাবলম্বী। এবং মুসলিম পণ্ডিত এবং ঐতিহাসিকদের মতে এটি ই আহলুস সুন্নাহ ওয়াল জামাআতের মূলধারার আকিদাহ বিশ্বাস হিসেবে স্বীকৃত।
মাতুরিদি আকীদাসমূহ হলো:
মাতুরিদিবাদ অনুসারে মানুষ হলো যৌক্তিক জীব যা তাকে পশুদের থেকে আলাদা করে। এছাড়া, মানুষ ও আল্লাহর মধ্যে সম্পর্ক প্রকৃতি ও আল্লাহর মধ্যকার সম্পর্ক থেকে ভিন্ন; মানুষ স্বাধীন ইচ্ছাশক্তি সম্পন্ন, কিন্তু আল্লাহ তাঁর সার্বভৌমত্বের বলে মানুষের বাছাইকৃত কর্মকাণ্ডগুলো তৈরি করেন, যাতে মানুষ সেগুলি সম্পাদন করতে পারে। নীতিশাস্ত্র কেবল যুক্তি দিয়ে বোঝা সম্ভব এবং এর জন্য কোনো নবীয় দিকনির্দেশনার প্রয়োজন হয় না। কোনো হাদিস কোরআন ও যুক্তির সঙ্গে সাংঘর্ষিক হলে সেটি অনির্ভরযোগ্য। অধিকন্তু, মাতুরিদিবাদ নরত্বারোপ (আল্লাহর উপর মানবীয় বৈশিষ্ট্য আরোপ) এবং সমরূপতার বিরোধিতা করে, তবে আল্লাহর ঐশী গুণাবলিকে স্বীকার করে।
মুতাজিলা

মুতাজিলা () হল ইসলামি ধর্মতত্ত্বের একটি শাখা। এটি কারণ ও যুক্তি আলোচনার উপর ভিত্তি করে প্রতিষ্ঠিত। ৮ম থেকে ১০ শতাব্দীতে বসরা ও বাগদাদে এর প্রাধান্য ছিল। কুরআন আল্লাহর সৃষ্ট এবং তা সংশোধন যোগ্য বলার কারণে তারা বেশি আলোচিত এবং সমালোচিত। তাদের মতে কুরআন আল্লাহর সাথে একই অস্তিত্বে ছিল না বরং তা আল্লাহর সৃষ্ট।
উমাইয়া যুগে মুতাজিলা আন্দোলনের আবির্ভাব হয়। ওয়াসিল ইবনে আতাকে মুতাজিলা মতবাদের জনক হিসেবে ধরা হয়। তিনি ছিলেন হাসান বসরির শিষ্য, একটি মাসলাকে কেন্দ্রকরে তিনি হাসান বসরীর মতবাদ থেকে বের হয়ে নিজে একটি মতাদর্শ চালু করেন, যা মুতাজিলা মতবাদ নামে পরিচিতি পায়। "মুতাজিলা" শব্দটির অর্থ দাঁড়ায় "নিজেকে আলাদা করে নেয়া বা কিছু থেকে প্রত্যাহার করে নেয়া"। 
আব্বাসীয় যুগে এটি রাজনৈতিকভাবে সর্বোচ্চ পর্যায়ে পৌঁছায় কারণ আব্বাসীয় খলিফা আল-মামুন এই মতবাদ গ্রহণ করেন। কিন্তু এই মতবাদকে প্রাধান্য দিতে গিয়ে ধর্মীয় নিপিড়ন শুরু হয় শিয়া, সুন্নি আলেমদের উপর এবং অন্য যারা এই মতবাদ গ্রহণ করেনি। এই নীতি পনের বছর (৮৩৩-৮৪৮ খ্রিষ্টাব্দ) ধরে চলে এবং এই সময়ের মধ্যে একজন বিখ্যাত ইসলামি ব্যক্তিত্ব শাইখুল ইসলাম ইমাম আহমদ বিন হাম্বল কারারুদ্ধ হন। মুতাজিলা মতবাদের আলেমরাও এই সকলের প্রতিবাদ না করে নিরব থাকেন। পরে আল-মুতাওয়াক্কিল (১০ম আব্বাসীয় খলিফা) ক্ষমতায় এলে বিন হাম্বল মুক্তি পান।
মুতাজিলাদের চিন্তাধারাকে পাঁচটি মূলনীতির মধ্যে সংক্ষিপ্ত করা যায়ঃ
১। তারা আল্লাহর নাম ও গুণাবলী তথা সিফতকে আল্লাহর সাথে অন্তর্ভুক্ত করতে স্বীকার করে না। তারা যুক্তি দেয় আল্লাহকে কোন কিছুর সাথে তুলনা করা যাবে না। তাই এগুলো আল্লাহর প্রতি দেওয়া যাবে না।
২। মুতাজিলারা কুরআনকে আল্লাহর অস্তিত্বের অংশ বলে মনে করে না, বরং আল্লাহর অন্যান্য সৃষ্টির মতই সংশোধনযোগ্য সৃষ্টি বলে মনে করে।
৩। প্রাচীন গ্রীকদের মত মুতাজিলারাও মানুষের স্বাধীন ইচ্ছায় বিশ্বাস করে। তারা মনে করে যে আল্লাহ মানুষের ভাগ্য পূর্বনির্ধারণ করতে পারেন না। বরং মানুষ আল্লাহর ইচ্ছার বাইরেও সম্পূর্ণ স্বাধীনভাবে সিদ্ধান্ত নিতে পারে।
৪। মুতাজিলারা তাদের যুক্তি প্রয়োগ করার মাধ্যমে এই সিদ্ধান্তে উপনীত হয় যে আল্লাহর কোন দয়া বা অনুকম্পা হবে ন্যায়বিচারের লঙ্ঘন ও তার প্রকৃতির সাথে অসামঞ্জস্যপূর্ণ। মুতাজিলারা বিশ্বাস করে যে আল্লাহ পরিপূর্ণ ন্যায়বিচার করতে বাধ্য।
৫। মুতাজিলারা মনে করে যে একজন মুসলিম যদি সর্বোচ্চ পাপ বা কবিরা গুনাহ করে তাওবা করা ছাড়াই মৃত্যুবরণ করে, তবে ঐ ব্যক্তিকে বিশ্বাসী বা অবিশ্বাসী-এই দুইয়ের কোনটির মধ্যেই অন্তর্ভুক্ত করা হবে না।
৬। ‘সৎ কাজের আদেশ ও অসৎ কাজের নিষেধ’ ধারণাকে মুতাজিলারা গ্রহণ করে। এই লক্ষ্যে শক্তিপ্রয়োগকে তারা বৈধ মনে করে, যা মিহনা নামে নতুন এক ধারণার সাথে পরিচিত করায়।
ওয়াসিল ইবনে আতা

ওয়াসিল ইবনে আতা (আরবি: واصل بن عطاء; ৭০০ – ৭৪৯) ছিলেন একজন গুরুত্বপূর্ণ মুসলিম ধর্মতাত্ত্বিক এবং আইনবিদ। তাকে মুতাজিলা মতবাদের জনক হিসেবে গণ্য করা হয়।
তিনি ৭০০ সালে আরব উপদ্বীপে জন্মগ্রহণ করেন এবং প্রথমে খলিফা আলি ইবনে আবি তালিবের নাতি আবদুল্লাহ ইবনে মুহাম্মদ ইবনুল হানাফিয়ার অধীনে পড়াশোনা করেন। পরে তিনি বসরায় গিয়ে বিখ্যাত ইসলামী পণ্ডিত হাসান বসরির অধীনে শিক্ষা গ্রহণ করেন। বসরায় থাকা অবস্থায় ওয়াসিল ইবনে আতার চিন্তাধারা এবং মতামত মুতাজিলা মতবাদের বিকাশে গুরুত্বপূর্ণ ভূমিকা রাখে।
হাসান বসরীর শিষ্য হিসেবে তিনি শিক্ষালাভ করলেও একটি ধর্মীয় মতবাদ নিয়ে মতবিরোধের কারণে তিনি নিজস্ব মতাদর্শ প্রতিষ্ঠা করেন, যা পরবর্তীতে মুতাজিলা নামে পরিচিত হয় ওয়াসিল ইবনে আতা ৭৪৮ খ্রিস্টাব্দে মৃত্যুবরণ করেন। তিনি আমর ইবনে উবাইদের বোনকে বিয়ে করেছিলেন।
ওসামু শিমোমুরা

ওসামু শিমোমুরা একজন জাপানি জৈব রসায়নবিজ্ঞানী এবং মেরিন জীববিজ্ঞানী। তিনি মেরিন বায়োলজিক্যাল ল্যাবরেটরী এবং বোস্টন ইউনিভার্সিটি স্কুল অব মেডিসিন এর ইমেরিটাস অধ্যাপক। তিনি ২০০৮ সালে মার্টিন চেলফি এবং রজার ওয়াই. তিসিয়েন এর সাথে রসায়নে নোবেল পুরস্কার লাভ করেন।
শিমোমুরা ১৯২৮ সালের ২৭ অগাস্ট জন্মগ্রহণ করেন। তিনি নাগাসাকি বিশ্ববিদ্যালয় থেকে ১৯৫১ সালে ব্যাচেলর অব সায়েন্স ডিগ্রি অর্জন করেন। তিনি নাগোয়া বিশ্ববিদ্যালয় থেকে ১৯৫৮ সালে মাস্টার্স এবং ১৯৬০ সালে পিএইচডি ডিগ্রি অর্জন করেন।
সোহরাওয়ার্দীয়া তরিকা

সোহরাওয়ার্দীয়া () হল সুফি আবুল নাজিব সোহরাওয়ার্দী কর্তৃক প্রতিষ্ঠিত সুফি তরিকা। এটি সুন্নি ইসলামের অন্তর্গত এবং এতে শাফি মাজহাব মানা হয়। এই তরিকা নিজের সিলসিলা জুনায়েদ আল বোগদাদী ও আল-গাজ্জালির মাধ্যমে আলি ইবনে আবি তালিবের সাথে সম্পর্কিত করে। 
Anna Suvorova, "Muslim Saints of South Asia", Routledge Curzon, 2004
শাফিঈ (মাযহাব)

শাফিঈ ( " " ) মাযহাব হল সুন্নি ইসলামের অন্যতম মাজহাব। মুসলিম আইনবিদ ইমাম শাফিঈর ফিকহ সংকলন থেকে এই মাজহাবের উদ্ভব হয়।
শাফিঈ মাজহাব সৌদি আরবের হেজাজ অঞ্চল, ইয়েমেন, সিরিয়া, ফিলিস্তিন, জর্ডান, মিশর, জিবুতি, ইরিত্রিয়া, সোমালিয়া, ইথিওপিয়া, ইন্দোনেশিয়া, মালয়েশিয়া, ব্রুনাই, উত্তর ককেসাস, কুর্দিস্তান ও মালদ্বীপে প্রধান মাজহাব। এছাড়াও সৌদি আরবের অন্যান্য অংশ, কুয়েত, ইরাক, সোয়াহিলি উপকূল, দক্ষিণ আফ্রিকা, থাইল্যান্ড, ভিয়েতনাম, কম্বোডিয়া, ফিলিপাইন, শ্রীলঙ্কা, কাজাখস্তান ও ভারতের অংশবিশেষেও প্রচলিত রয়েছে।
জিম্মি

জিম্মি ( "" , collectively "/" "the people of the "dhimma"") ইসলামি আইনের একটি পরিভাষা। ইসলামী রাষ্ট্রের অমুসলিম নাগরিকদের এ শব্দ দ্বারা বোঝানো হয়। জিম্মির আওতায় থাকা নাগরিকদের রাষ্ট্রকে জিজিয়া কর প্রদান করতে হয়। পণ্ডিতদের মতে তারা নিজস্ব আইন কানুন পূর্ণরূপে মেনে চলতে পারবে কিন্তু ইসলামী রাষ্ট্রের নাগরিক হিসেবে কিছু বিধিনিষেধও আরোপিত হবে। মুসলিমদের উপর আরোপিত কিছু নির্দিষ্ট দায়িত্ব জিম্মিদের পালন করতে হয় না এবং মুসলিমদের কিছু রাজনৈতিক সুবিধা জিম্মিদের উপর প্রযোজ্য হয় না।
শরিয়া আইন অনুযায়ী প্রথমদিকে শুধু ইহুদি, খ্রিষ্টান, সাবেইনদের ক্ষেত্রে জিম্মি আইন প্রযোজ্য হত। পরবর্তীতে জরস্ট্রিয়ান, মান্ডিয়ান, হিন্দু, বৌদ্ধদের ক্ষেত্রেও তা প্রযোজ্য হয়। ইসলামি আইনের সবচেয়ে বৃহৎ মাজহাব হানাফি মতানুযায়ী মক্কার বাইরের এলাকার সকল অমুসলিমদের ক্ষেত্রেই জিম্মির আইন প্রযোজ্য হবে। 
শরিয়া অনুযায়ী মুসলিম সম্প্রদায়ের জন্য প্রযোজ্য কিছু আইনের জায়গায় জিম্মি সম্প্রদায়গুলো তাদের নিজস্ব আইন দ্বারা নিয়ন্ত্রিত হত। উদাহরণস্বরূপ, মদিনায় ইহুদি সম্প্রদায়ের নিজস্ব হালখিক আদালত থাকার অনুমতি ছিল এবং অটোমান আইন ব্যবস্থাটি বিভিন্ন জিম্মি সম্প্রদায়কে পৃথক আইনী আদালতের অধীনে নিজেদের শাসন করতে দেয়। শরিয়া মতে জিম্মিরা শুকরের মাংস ও মদ খেতে পারে। তবে এই কাজগুলো মুসলিমদের জন্য নিষিদ্ধ। কিছু আধুনিক হানাফি পণ্ডিত অমুসলিম জিম্মি ও মুসলিম নাগরিকদের মধ্যে আইনি পার্থক্য করতে দ্বিমত পোষণ করেন।
২০১৪ ভারত মহিলা ক্রিকেট দলের ইংল্যান্ড সফর

ভারত মহিলা দল ২০১৪ মৌসুমের ৯-২৫ আগস্ট, ২০১৪ তারিখ পর্যন্ত মহিলাদের আন্তর্জাতিক ক্রিকেটে ইংল্যান্ড সফর করে। সফরে দলটি একমাত্র টেস্টে স্বাগতিক ইংল্যান্ড মহিলা দলকে পরাজিত করে। ২০০৬ সালের পর এটিই তাদের প্রথম টেস্ট খেলায় অংশগ্রহণ। সর্বোপরি ইংল্যান্ড দলের বিপক্ষে ভারত দলের দ্বিতীয় বিজয়।
এছাড়াও, তিনটি ওডিআইয়ের সিরিজে ইংল্যান্ড দল ২-০ ব্যবধানে ভারত দলকে পরাজিত করে। তন্মধ্যে তৃতীয় ওডিআইটি পরিত্যক্ত হয়।
আদ্রিয়ানো করেইয়া

আর্দ্রিয়ানো করেইয়া ক্লারো (জন্মঃ ২৬ অক্টোবর ১৯৮৪), যিনি আর্দ্রিয়ানো নামে পরিচিত, একজন ব্রাজিলীয় ফুটবলার যিনি তুরস্কের ক্লাব "বেসিকটাস" এর হয়ে প্রধানত লেফট ব্যাক হিসেবে খেলেন। আর্দ্রিয়ানোর ফুটবলার জীবন শুরু হয় ব্রাজিলীয় ক্লাব "কোরিতিবা"য়। ২০০৫ সালে তিনি "সেভিয়া"য় যোগ দেন। ২০১০ সালে আর্দ্রিয়ানো বার্সেলোনায় যোগ দেন। ২০১৬ সালে তুরস্কের ক্লাব বেসিকটাস তাকে বার্সেলোনা থেকে কিনে নেয়।
আর্দ্রিয়ানো রক্ষণভাগের খেলোয়াড় ও মধ্যমাঠের খেলোয়াড় হিসেবে মাঠের ডান ও বাম উভয় পাশে খেলতে পারেন।
আর্দ্রিয়ানো ব্রাজিল অনূর্ধ্ব-২০ দলের হয়ে ফিফা যুব বিশ্বকাপ খেলেছেন। ২০০৩ সালে তার ব্রাজিল জাতীয় দল এ অভিষেক হয়।
বাংলাদেশের প্রাকৃতিক গ্যাসক্ষেত্রের তালিকা

বর্তমানে বাংলাদেশে ৩০টি চলমান প্রাকৃতিক গ্যাসক্ষেত্র রয়েছে। প্রথম গ্যাসক্ষেত্র আবিস্কৃত হয়েছিলো ১৯৫৫ সালে সিলেটের হরিপুরে এবং সর্বশেষ গ্যাসক্ষেত্র ইলিশা-১, ভোলা জেলা। প্রথম গ্যাস উত্তোলন শুরু হয় ১৯৫৭ সালে।
বাংলাদেশের সবচেয়ে বড় প্রাকৃতিক গ্যাসক্ষেত্র হলো তিতাস গ্যাসক্ষেত্র। এটি ১৯৬২ সালে ব্রাহ্মণবাড়িয়ায় পাকিস্তান শেল অয়েল কোম্পানি কর্তৃক আবিস্কৃত হয়।
দেশের সর্বশেষ গ্যাসক্ষেত্র হল জামালপুর জেলার মাদারগঞ্জ উপজেলার তরতা পাড়া গ্যাস ক্ষেত্র
শন অ্যাবট

শন এ্যান্থনি অ্যাবট (; জন্ম: ২৯ ফেব্রুয়ারি, ১৯৯২) নিউ সাউথ ওয়েলস অঙ্গরাজ্যের উইন্ডসের জন্মগ্রহণকারী অস্ট্রেলিয়ার প্রথিতযশা ক্রিকেটার। বলখাম হিলস ক্রিকেট ক্লাবে চমকপ্রদ ক্রীড়ানৈপুণ্য প্রদর্শন করে পরমাত্মা জেলার পক্ষে গ্রেড ক্রিকেটে খেলার যোগ্যতা অর্জন করেন। খেলায় তিনি মূলতঃ অল-রাউন্ডারের ভূমিকা পালন করেন। ডানহাতে ব্যাটিংসহ ডানহাতে মিডিয়াম পেস বোলিংয়ে পারদর্শী তিনি। লিস্ট এ ক্রিকেটে নিউ সাউথ ওয়েলস দলে অভিষেক ঘটে তার। ১৭ অক্টোবর, ২০১০ তারিখে সিডনি ক্রিকেট গ্রাউন্ডে ওয়েস্টার্ন অস্ট্রেলিয়ার বিপক্ষে তার এ অভিষেক ঘটে। শন অ্যাবট এ পর্যন্ত অস্ট্রেলিয়া অনূর্ধ্ব-১৯, নিউ সাউথ ওয়েলস, নিউ সাউথ ওয়েলস অনূর্ধ্ব-১৭, নিউ সাউথ ওয়েলস অনূর্ধ্ব-১৯ দলে খেলেছেন। এছাড়াও, সিডনি গ্রেড ক্রিকেট প্রতিযোগিতায় সিডনি বিশ্ববিদ্যালয়ের পক্ষে মাঠে নেমেছেন।
৫ অক্টোবর, ২০১৪ তারিখে সংযুক্ত আরব আমিরাতের নিরপেক্ষ মাঠে অনুষ্ঠিত খেলায় পাকিস্তানের বিপক্ষে তার টুয়েন্টি২০ আন্তর্জাতিক ক্রিকেটে অভিষেক ঘটে। এর দুইদিন পর একই দলের বিপক্ষে একদিনের আন্তর্জাতিকে অভিষেক ঘটে তার। তারপর তিনি নভেম্বর, ২০১৪ সালের প্রথমদিকে দক্ষিণ আফ্রিকার বিপক্ষে আরও দু’টি টুয়েন্টি২০ আন্তর্জাতিকে অংশগ্রহণ করেন।
২৫ নভেম্বর, ২০১৪ তারিখে সিডনি ক্রিকেট গ্রাউন্ডে অনুষ্ঠিত শেফিল্ড শিল্ডের একটি খেলায় সাউথ অস্ট্রেলিয়া ও নিউ সাউথ ওয়েলস প্রতিদ্বন্দ্বিতা করছিল। এ সময় তার অপ্রত্যাশিত বাউন্সারে হেলমেট পরিহিত স্বদেশী উদীয়মান ক্রিকেটার ও সাউথ অস্ট্রেলিয়ার ব্যাটসম্যান ফিলিপ হিউজের মাথায় আঘাত লাগে। এ সময় হিউজ ৬৩ রানে অপরাজিত ছিলেন। তাকে দ্রুত হাসপাতালে নিয়ে যাওয়া হয়। কিন্তু সিডনি’র সেন্ট ভিনসেন্ট’স হাসপাতালে দুইদিন পর অসফল অস্ত্রোপচারে মাত্র ২৫-বছর বয়সী হিউজের অকালমৃত্যু ঘটে যা বেশ দূর্ভাগ্যজনক। এ প্রেক্ষিতে ক্রিকেট অস্ট্রেলিয়া খেলাটি পরিত্যক্ত ঘোষণা করে। দেশের অন্যত্র চলমান দু’টি খেলাও একই কারণে পরিত্যক্ত হয়।
হিলি স্থল বন্দর, বাংলাদেশ

হিলি স্থলবন্দর বাংলাদেশ–ভারত সীমান্তে দিনাজপুর জেলার হাকিমপুর উপজেলায় অবস্থিত।
১৯৮৬ সালে বাংলাদেশ সরকার কর্তৃক বাংলাদেশ ও ভারতের মধ্যে রপ্তানি-আমদানি ব্যবসার জন্য হিলি শুল্ক স্টেশন প্রতিষ্ঠিত হয়। হিলি স্থলবন্দর ১০,০০০ একর এলাকা জুড়ে অবন্থিত এবং এর ১০,০০০ মেট্রিক টন ধারণ ক্ষমতা রয়েছে। পরে ১৯৯৬ সালে, সরকার এটিকে একটি পূর্ণাঙ্গ শুল্ক স্টেশন ঘোষণা করে। ২০০৫ সালে সরকার বন্দরটি বেসরকারি ব্যবস্থাপনার কাছে হস্তান্তর করে। ২০০৭ সালের নভেম্বরে পানামা হিলি পোর্ট লিঙ্ক লিমিটেড ২৫ বছরের জন্য বন্দরটি ইজারা নেয় এবং এটি পুর্ণাঙ্গ স্থলবন্দর হিসেবে কার্যক্রম শুরু করে। ভারতের দিকে দক্ষিণ দিনাজপুরের হিলিতে স্থলবন্দর ও সীমান্ত চেকপোস্ট রয়েছে। ১৯৪৭ সালের ভারত বিভাগের সময় গ্রামটি দ্বিখন্ডিত হয়৷ গ্রামটির পূর্ব অংশ পাকিস্তানে ও পশ্চিম অংশ ভারতের সাথে যুক্ত হয় ৷ রেল স্টেশন ও বাজার পাকিস্তানে পড়ে ও বসবাসের বাড়ীঘর, ইত্যাদি ভারতে পড়ে ৷ বর্তমানে এই সীমান্ত দিয়ে দুই দেশের মানুষ যাতায়াত করেন ও দুই দেশের পণ্যের বাণিজ্য হয়৷ বর্তমানে ভারতের অন্তর্গত হিলি গ্রামের অংশটি পশ্চিমবঙ্গের দক্ষিণ দিনাজপুর জেলায় অবস্থিত।
২০১৩ সালে জাতিসংঘ শুষ্ক বন্দর সম্পর্কিত আন্তঃসরকারি একটি সন্ধি করে যা এশিয়া-প্রশান্ত মহাসাগরীয় অঞ্চলে শুষ্ক বন্দরগুলির উন্নয়নে সহযোগিতার প্রচারের জন্য নকশা করা হয়েছে।
বীরশ্রেষ্ঠ মুন্সী আব্দুর রউফ পাবলিক কলেজ

বীরশ্রেষ্ঠ মুন্সী আব্দুর রউফ পাবলিক কলেজ (সাবেক: বাংলাদেশ রাইফেলস স্কুল অ্যান্ড কলেজ) পিলখানার বর্ডার গার্ড বাংলাদেশ এর সদর দপ্তরে অবস্থিত একটি বাংলাদেশি মাধ্যমিক বিদ্যালয় ও কলেজ। মূলত বিজিবির সদস্যদের সন্তানদের শিক্ষা নিশ্চিত করার উদ্দেশ্যে স্থাপিত হলেও সকলেই এখানে পড়াশোনা করতে পারে। এই কলেজটি বাংলাদেশের অন্যতম স্বনামধন্য শিক্ষাপ্রতিষ্ঠান হিসেবে পরিচিত।
১৯৮৪ সালের ১ জানুয়ারি প্রতিষ্ঠানটি "বাংলাদেশ রাইফেলস হাইস্কুল" হিসেবে যাত্রা শুরু করে। ৩ সেপ্টেম্বর, ১৯৯৪ সালে প্রতিষ্ঠানটি কলেজ পর্যন্ত উন্নীত হয় এবং এর নাম হয় "বাংলাদেশ রাইফেলস কলেজ" । ২০০৪ সালে প্রতিষ্ঠানটির নাম হয় "বীরশ্রেষ্ঠ মুন্সী আব্দুর রউফ রাইফেলস কলেজ" । মুন্সি আব্দুর রউফ (১৯৪৩ - এপ্রিল ৮, ১৯৭১) বাংলাদেশের স্বাধীনতা যুদ্ধে অংশগ্রহণকারী একজন শহীদ মুক্তিযোদ্ধা। যুদ্ধে অসামান্য বীরত্বের জন্য তাঁকে বীরশ্রেষ্ঠ উপাধিতে ভূষিত করা হয়। মুন্সী আব্দুর রউফ বাংলাদেশ রাইফেলস (বর্তমান বর্ডার গার্ড বাংলাদেশ) এর দুইজন ল্যান্স নায়েকদের একজন যারা মুক্তিযুদ্ধে অসামান্য বীরত্ব প্রদর্শন করে শহীদ হওয়ায় বীরশ্রেষ্ঠ উপাধি পেয়েছিলেন। ২০০৯ এর পর "রাইফেলস" শব্দটি "পাবলিক" শব্দ দ্বারা প্রতিস্থাপিত হয়। ফলে কলেজের বর্তমান নাম বীরশ্রেষ্ঠ মুন্সী আব্দুর রউফ পাবলিক কলেজ।
১৯৮৪ সালের ১লা জানুয়ারি প্রধান ও সহকারী প্রধান শিক্ষক সহ মাত্র ৮ জন শিক্ষক-শিক্ষিকা ও ১৫০ জন শিক্ষার্থী নিয়ে প্রতিষ্ঠানটি যাত্রা শুরু করে। সেসময় উল্লেখযোগ্য কোন অবকাঠামো ছিল না। প্রতিষ্ঠানটির সূচনা, পথচলা এবং বর্তমান পর্যায় পৌঁছাতে শিক্ষকবৃন্দ ও অন্যান্য কর্মচারীগণ যেমন গুরুত্বপূর্ণ অবদান রেখেছেন তেমনি বর্ডার গার্ড বাংলাদেশের বেশ কয়েকজন উচ্চপদস্থ কর্মকর্তাও গুরুত্বপূর্ণ অবদান রেখে চলেছেন। জুনিয়র হাইস্কুল হিসেবে অনুমোদন পাওয়ার এক বছরের মাথায় ১ জানুয়ারি, ১৯৮৫ সালে প্রতিষ্ঠানটিকে সরকার হাইস্কুল হিসেবে অনুমোদন দেয়। ১৯৯৪ সালের ৩ সেপ্টেম্বর কলেজ পর্যন্ত উন্নীত হওয়ার পর ১৯৯৫ সালের জুলাই মাসের তিন তারিখে সরকার প্রতিষ্ঠানটিকে কলেজ হিসেবে অনুমোদন দেয়। ১৯৯৫ সালের ২০ মার্চ প্রভাতি শাখা এবং ৪ মে দিবা শাখা চালু হয়। ১৯৯৮ সালের ৭ আগস্ট প্রতিষ্ঠানটি ডিগ্রী পর্যায়ে উন্নীত হয়। কিন্তু কতিপয় কারণে কয়েক বছর পরই ডিগ্রীর কার্যক্রম বন্ধ হয়ে যায়।
বর্ডার গার্ড বাংলাদেশের ডাইরেক্টর জেনারেল গভর্নিং বডির চেয়ারম্যান এবং ডেপুটি ডাইরেক্টর জেনারেল ভাইস চেয়ারম্যান। বিজিবির দুইজন কর্নেল, দুইজন জিএসও(শিক্ষা), সরকারি ও বেসরকারি প্রতিষ্ঠান থেকে নির্বাচিত তিন জন সদস্য, অভিভাবকদের মধ্য থেকে দুই জন, কলেজ পর্যায় থেকে একজন ও স্কুল পর্যায় থেকে একজন সদস্য নিয়ে গভর্নিং বডি গঠিত হয়। ২০০২ সালের সরকারি সিদ্ধান্ত অনুযায়ী অধ্যক্ষ গভর্নিং বডির সদস্য সচিব।
গ্রীষ্মকালঃ প্রভাতি শাখা- ৭.২০-১১.৩০ এবং দিবা শাখা- ১২.৪০-৫.৪০।
শীতকালঃ প্রভাতি শাখা- ৮.০০-১১.৩০ এবং দিবা শাখা- ১১.৩০-৩.৪০।
প্রতিষ্ঠানটিতে সহশিক্ষা কার্যক্রমের অংশ হিসেবে বিভিন্ন ক্লাব রয়েছে। উদাহরণস্বরূপ- ডিবেটিং ক্লাব অফ রউফ কলেজ, সায়েন্স ক্লাব অফ রউফ কলেজ, ফটোগ্রাফি ক্লাব অফ রউফ কলেজ, বীরশ্রেষ্ঠ মুন্সী আব্দুর রউফ পাবলিক কলেজের বিজ্ঞান ক্লাব। এছাড়া প্রতিবছর বিভিন্ন জায়গায় সিক্ষাসফর, জাতীয় ও আন্তর্জাতিক বিভিন্ন প্রতিযোগিতায় অংশগ্রহণ করে বিভিন্ন পর্যায়ের সফলতা অর্জন করেছে প্রতিষ্ঠানটি।
ক্যামেরন বয়েস

ক্যামেরন জন বয়েস (জন্ম ২৭ জুলাই, ১৯৮৯) কুইন্সল্যান্ডের শার্লেভিল শহরে জন্মগ্রহণকারী অস্ট্রেলীয় ক্রিকেটার। লেগ স্পিনার ক্যামেরন বয়েস অস্ট্রেলীয় ঘরোয়া ক্রিকেটে অ্যাডিলেড স্ট্রাইকার্স ও কুইন্সল্যান্ডের পক্ষে খেলছেন। মার্চ, ২০১০ সালে গাব্বায় অনুষ্ঠিত খেলায় কুইন্সল্যান্ডের পক্ষে ওয়েস্টার্ন অস্ট্রেলিয়ার বিপক্ষে অভিষিক্ত হন। পরের সপ্তাহেই শেফিল্ড শিল্ডের চূড়ান্ত খেলায় অংশ নেন। বয়েস ভিক্টোরিয়া বুশর‌্যাঞ্জার্সের দ্বিতীয় ইনিংসে ছয় উইকেট পেলেও তার দল কুইন্সল্যান্ড পরাজিত হয়।
২০১১ সালে অস্ট্রেলিয়া সভাপতি একাদশ দলের সদস্য মনোনীত হন তিনি ও ক্যানবেরায় অনুষ্ঠিত সফরকারী ভারতীয়দের বিপক্ষে মাঠে নামেন। সাবেক টেস্ট স্পিনার অ্যাশলে মলেটের মতে শেন ওয়ার্নের পর প্রথম-শ্রেণীর ক্রিকেটে বয়েস সেরা লেগ স্পিনার।
ফ্রুটিকোজ লাইকেন

ফ্রুটিকোজ লাইকেন মূলত বাঁশ বা দণ্ড আকৃতির লাইকেন। লাইকেনে শৈবাল ও ছত্রাক একত্রে মিথোজীবীরূপে অবস্থান করে। এই মিথোজীবীতাকে আংশিক পরজীবীতা ও বলা হয়ে থাকে।
"ফ্রুটিকোজ" শব্দটি এসেছে ল্যাটিন শব্দ "fruticōsus" থেকে যার অর্থ "ঝোপপূর্ণ"। এই লাইকেনের গঠন গুল্ম জাতীয় উদ্ভিদের মত হওয়ায় এর এরূপ নামকরণ করা হয়েছে।
এই লাইকেন ব্যাপকভাবে শাখা-প্রশাখা যুক্ত। তাই এই লাইকেনই সর্বাধিক ত্রিমাত্রিকতা প্রদর্শন করে। এদের দৈহিক বৃদ্ধি উলম্ব ভাবে হয়ে থাকে এবং এদের মধ্যে সুতার মত বিন্যাস দেখা যায়। এরা সাধারণত এদের সাবস্ট্রেটের (ধারক) এর সাথে কেবল দেহের নিম্নভাগ (বেস) দ্বারা প্যাঁচানো অবস্থায় বা স্তূপাকারে যুক্ত থাকে। দেহের যে অংশ দ্বারা এরা ধারকের সাথে যুক্ত থাকে তাকে হোল্ডফাস্ট বলে। এরা ধারক থেকে উপরে আকাশের দিকে মুখ করে উঠতে পারে আবার ধারক থেকে মাটির দিকে মুখ করে ঝুলেও থাকতে পারে। দেহের প্রস্থ বরাবর কাটলে (প্রস্থচ্ছেদ) এদের গোলাকার দেখায়। ফ্রুটিকোজ লাইকেন খাড়া অথবা ঝুলন্ত দেহের হয়। এরা শাখা যুক্ত এবং শাখাগুলো একক কর্টেক্স দ্বারা আবৃত অর্থাৎ কর্টেক্সকে কোনভাবে বিভক্ত ধরা চলে না কিন্তু ফোলিয়োজ লাইকেনে ঊর্ধ্ব ও নিম্ন কর্টেক্স উভয়ই রয়েছে। ফ্রুটিকোজ লাইকেনে হালকা, বাতাসে দোলায়মান ,ছোট ও প্যাঁচানো সুতার মত গঠন রয়েছে। এর রং-এর বিস্তার হালকা সবুজ থেকে অসাধারণ লেমন পর্যন্ত। এদের বৃদ্ধির ধরন জটিল প্রকৃতির।
লাইকনেকে বিভিন্নভাবে শ্রেণিবিভাগ করা যায়। এক্ষেত্রে গঠনগত পার্থক্যের ভিত্তিতে শ্রেণিবিভাগ করা হয়েছে। দেহের বৃদ্ধি পাওয়ার ধরন, দেহের বাহ্যিক গঠন এবং অবলম্বনের সাথে আটকে থাকার ধরন দেখে লাইকেন থ্যালাসকে তিনভাগে ভাগ করা হয়ে থাকে। যেমনঃ ফোলিয়োজ লাইকেন, ক্রাসটোজ লাইকেন ও ফ্রুটিকোজ লাইকেন।
অন্যান্য লাইকেনের সাথে (যাদের ভুলে মস ভাবা হয়) কিছু ফ্রুটিকোজ লাইকেন বিভিন্ন সুগন্ধি তৈরিতে ব্যবহার করা হয়। এর একটি হালকা কাষ্ঠল গন্ধ রয়েছে যা খুব সহজেই অন্য হালকা সুগন্ধির সাথে মেশানো যায়। চিকিৎসা জগতে বিজ্ঞানের আবির্ভাবের পূর্বে ১৬০০ বছর "Usnea" গণের কিছু ফ্রুটিকোজ লাইকেন ব্যবহার হয়ে আসছিল। এছাড়া টেক্সটাইল শিল্পে কমলা,হলুদ,নিল,সবুজ এবং বেগুনী রং-এর ডাই তৈরি করতে "Usnea" গণের কিছু প্রজাতির ব্যবহার হচ্ছে।
https://web.archive.org/web/20141227000803/http://staff.concord.org/~btinker/gaiamatters/investigations/lichens/typeslichens.html
দান শেখ্‌তমান

দান শেখ্‌তমান () টেকনিয়ন - ইসরায়েল ইন্সটিটিউট অব টেকনোলজি এর ম্যাটেরিয়ালস সায়েন্স এর ফিলিপ টোবিয়াস অধ্যাপক, ইউনাইটেড স্টেটস ডিপার্টমেন্ট অব এনার্জি এর অ্যাসোসিয়েট এবং আইওয়া স্টেট ইউনিভার্সিটি এর ম্যাটেরিয়ালস সায়েন্স এর অধ্যাপক। তিনি ২০১১ সালে রসায়নে নোবেল পুরস্কার লাভ করেন।
শেখ্‌তমান টেকনিয়ন - ইসরায়েল ইন্সটিটিউট অব টেকনোলজি থেকে যন্ত্র প্রকৌশলে ১৯৬৬ সালে বিজ্ঞানে স্নাতক, উপাদান প্রকৌশলে ১৯৬৮ সালে বিজ্ঞানে স্নাতকোত্তর এবং ১৯৭২ সালে পিএইচডি উপাধি অর্জন করেন।
ওলি

ওলী শব্দের অর্থ বন্ধু, সাহায্যকারী বা অভিভাবক। ইসলামী পরিভাষায়, ওলী হলেন সেই ব্যক্তি যিনি আল্লাহর নৈকট্য অর্জন করেছেন এবং তাকওয়া ও ইবাদতের মাধ্যমে উচ্চ মর্যাদার অধিকারী হয়েছেন। ইসলামী পরিভাষায় ‘বেলায়াত’ ‘ওলী’ ও ‘মাওলা’ শব্দের বিভিন্ন প্রকারের ব্যবহার রয়েছে। পরিভাষায় ও রাজনৈতিক পরিভাষায় এ সকল শব্দ বিশেষ অর্থে ব্যবহৃত। তবে বেলায়াত বা ওলী শব্দদ্বয় সর্বাধিক ব্যবহৃত (ولاية الله) ‘আল্লাহর বন্ধুত্ব’ ও (ولى الله) ‘আল্লাহর বন্ধু’ অর্থে। কুরআনে বলা হয়েছে: 
ওলীগণ ইসলামে গুরুত্বপূর্ণ ভূমিকা পালন করেছেন। তারা দ্বীনের দাওয়াত, তাসাউফ ও আধ্যাত্মিকতার চর্চা করেছেন এবং উম্মাহকে সঠিক পথে পরিচালিত করেছেন। তবে ইসলামে প্রকৃত ওলীর পরিচয় শুধুমাত্র তাকওয়া ও কুরআন-সুন্নাহর অনুসরণের ভিত্তিতে নির্ধারিত হয়।
ঈমান অর্থ তাওহীদ ও রিসালাতের প্রতি বিশুদ্ধ, শিরক ও কুফর মুক্ত বিশ্বাস। “তাকওয়া” শব্দের অর্থ আত্মরক্ষা করা। যে কর্ম বা চিন্তা করলে মহান আল্লাহ অসন্তুষ্ট হন সেই কর্ম বা চিন্তা বর্জনের নাম তাকওয়া। মূলত সকল হারাম, নিষিদ্ধ ও পাপ বর্জনকে তাকওয়া বলা হয়।
এখানে আমরা দেখতে পাই যে, দুটি গুণের মধ্যে ওলীদের পরিচয় সীমাবদ্ধ: ঈমান ও তাকওয়া। এই দুই গুণ যার মধ্যে যত বেশি ও যত পরিপূর্ণভাবে থাকবে, তিনি বেলায়াতের পথে তত বেশি অগ্রসর হবেন এবং আল্লাহর নিকট তত বেশি ওলী বা প্রিয় ব্যক্তি হিসেবে বিবেচিত হবেন।
এক্ষেত্রে বোঝা যায় যে, প্রত্যেক মুসলিমই আল্লাহর ওলী। ঈমান ও তাকওয়ার গুণ যার মধ্যে যত বেশি থাকবে, তিনি তত বেশি আল্লাহর নিকট ওলিয়ুল্লাহ (প্রিয়জন) হিসেবে গণ্য হবেন। প্রসিদ্ধ হানাফী ফকীহ ইমাম আবু জা’ফর তাহাবী (৩২১ হিজরি) ইমাম আবু হানীফা, ইমাম মুহাম্মাদ, ইমাম আবু ইউসুফ (রহঃ) ও আহলুস সুন্নাত ওয়াল জামা‘আতের আকীদা বা বিশ্বাস বর্ণনা করে বলেন:
মেঘনা সেতু

মেঘনা সেতু বাংলাদেশের একটি সড়ক সেতু। জাপানের সহায়তায় নির্মিত এই সেতুর আনুষ্ঠানিক নামকরণ করা হয় জাপান-বাংলাদেশ মৈত্রী সেতু-১, তবে এটি মেঘনা সেতু নামেই পরিচিত। বাংলাদেশে জাপান দূতাবাস কর্তৃক ২০০৪ সালে পরিচালিত একটি সমীক্ষা অনুযায়ী দেখা যায় মেঘনা সেতুর আশেপাশে বসবাসকারী বাসিন্দাদের এই সেতু নির্মাণে বিভিন্ন ইতিবাচক প্রভাব রয়েছে।
মেঘনা সেতু দক্ষিণ ঢাকা থেকে ৩০ কিলোমিটার দূরে দেশের প্রধান নদী মেঘনা নদীতে অবস্থিত। সেতুটি ঢাকা-চট্টগ্রাম হাইওয়ের পাশাপাশি অবস্থিত। সেতুর ভৌগোলিক স্থানাঙ্ক ।
জাপান সরকারের আর্থিক সহায়তায় মেঘনাসেতু নির্মিত হয়। সেতুটি নির্মাণে কাজ করে জাপানের নিপ্পন কোয়েই কো. লি. যারা বিশ্বের আশিটিরও বেশি দেশে বিভিন্ন প্রকল্পে কাজ করেছে। ১৯৯১ সালের ১ ফেব্রুয়ারি সেতুটি খুলে দেওয়া হয়। মেঘনা সেতু জাপানের সহায়তায় নির্মিত পৃথিবীর একক বৃহত্তম প্রকল্প।
২০০৫ সালে সেতুটিতে বড় ধরনের মেরামত কাজ পরিচালনা করা হয় কারণ যথাযথ রক্ষনাবেক্ষনের অভাবে এবং অধিক ওজনের যানবাহন চলাচলের জন্য সেতুটির বেশকিছু অংশে সম্প্রসারণ সংযোগ ক্ষতিগ্রস্ত হয়ে পড়েছিলো।
সেতুটি ক্যাণ্টিলিভার এবং গার্ডারে নির্মিত যার উভয় দিক থেকে যান চলাচল করতে পারে। সেতুটির ১৩টি স্প্যানের মধ্যে দুটি স্প্যানের দৈর্ঘ্য ২৪.২৫ মিটার (৭৯ ফুট ৭ ইঞ্চি), একটি স্প্যানের দৈর্ঘ্য ৪৮.৩ মিটার (১৫৮ ফুট ৬ ইঞ্চি), নয়টি স্প্যানের দৈর্ঘ্য ৮৭ মিটার (২৮৫ ফুট ৫ ইঞ্চি) এবং বাকি একটি স্প্যানের দৈর্ঘ্য ১৮.২ মিটার (৫৯ ফুট ৯ ইঞ্চি)। সেতুর মূল সড়কপথের দৈর্ঘ্য ৭.২ মিটার (২৩ ফুট ৭ ইঞ্চি)। সেতুটির স্থাপনা নদীতলে গেঁথে দেওয়া আরসিসি প্রকোষ্ঠ এবং পাইলের উপর করা হয়েছে। সেতুটির পিলার এবং ভারবাহী স্তম্ভগুলো নির্মিত হয়েছে আরসিসি দিয়ে। ষড়ভুজ আকৃতির সেতুটির একেকটি ভারবাহী স্তম্বের দৈর্ঘ্য ১১ মিটার (৩৬ ফুট ১ ইঞ্চি) এবং প্রস্থ ৩.২ মিটার (১০ ফুট ৬ ইঞ্চি)। পিলারের সাথে যুক্ত সেতুটির পার্শ্ব দেয়াল আরসিসি দিয়ে তৈরি। আরসিসি পোস্ট প্রকৃতির মেঘনা সেতুর রেলিং স্টিলের তৈরি। সেতুটির উভয়দিকে হাঁটার জন্য ০.৮০ মিটার (২ ফুট ৭ ইঞ্চি) প্রস্থ পায়ের চলার পথ (ফুটপাথ) রয়েছে। সেতুটিতে পানি নিষ্কাশনের ব্যবস্থা রয়েছে।
সেতুটি উদ্বোধনের পর এই সেতুতে এবং ১ নং জাতীয় মহাসড়কে যান চলাচল উল্ল্যেখযোগ্য পরিমাণে বৃদ্ধি পায়। তবে ২০০২ সালে সেতুটিতে চলার জন্য টোলের পরিমাণ বৃদ্ধির পেলে যান চলাচল কমে আসে। ১৯৯৭ সালের এপ্রিলে ২৪ ঘণ্টায় গড়ে প্রায় ১০,১৪৯ টি সব ধরনের যানবাহন সেতুটি অতিক্রম করে। ২০০৪ সালের মার্চে ৯৭০৪ টি যানবাহন গড়ে প্রতিদিন এই সেতুটি অতিক্রম করে।
পাকিস্তান জাতীয় কাবাডি দল

পাকিস্তান জাতীয় কাবাডি দল আন্তর্জাতিক কাবাডি খেলায় পাকিস্তানের প্রতিনিধিত্বকারী দল। পাকিস্তান কাবাডি ফেডারেশন দলটি পরিচালনা করে।
একটি স্থানীয় ক্রীড়া হিসাবে, কাবাডি পাকিস্তানের গ্রামীণ অংশে কম-বেশি খেলা হয়। ক্রীড়াটি উপমহাদেশে অত্যন্ত জনপ্রিয়।
এশীয় শৈলীর কাবাডি পাকিস্তানের পাশাপাশি দক্ষিণ এশিয়াতেও সবচেয়ে জনপ্রিয় যার কারণে এটি দক্ষিণ পূর্ব এশিয়ান গেমসের একটি অন্তর্ভুক্ত ক্রীড়া।
পাকিস্তান কাবাডি ফেডারেশন ১৯৬৪ সালে গঠিত হয়। জাতীয় পর্যায়ে প্রথম কাবাডি টুর্নামেন্ট ১৯৬৬ সালে অনুষ্ঠিত হয়। মিয়া মুহাম্মদ ইয়াসিন ওয়াত্তো প্রথম প্রেসিডেন্ট এবং চৌধুরী মুহাম্মদ সিদ্দিক ফেডারেশনের সাধারণ সম্পাদক ছিলেন।
সের্জি রোবের্তো

সের্জি রোবের্তো, যার পুর্ণনামঃ সের্জি রোবের্তো কার্নিকার, (জন্মঃ ০৭ ফেব্রুয়ারি ১৯৯২) একজন স্প্যানিশ ফুটবলার যিনি বার্সেলোনার হয়ে রাইট ব্যাক বা সেন্ট্রাল মিডফিল্ডার হিসেবে খেলেন।
রোবের্তো তার যুব বয়সের প্রশিক্ষণ শুরু করেন স্থানীয় ক্লাব "সান্তেস ক্রুস" এ। পরে তিনি "জিমনাস্তিক" ক্লাবে যোগ দেন। ২০০৬ সালে ১৪ বছর বয়সে তিনি বার্সেলোনার যুব প্রশিক্ষণ কেন্দ্র লা মাসিয়ায় ভর্তি হন। তিনি তার পেশাদার ক্যারিয়ার শুরু করেন বার্সেলোনা বি দলের হয়ে ২০০৯ সালে। ১০ নভেম্বর ২০১০, তার বার্সেলোনা দলে অভিষেক হয়। ২০১৩ সালে তাকে বার্সেলোনা বি দল থেকে বার্সেলোনা মূল দলে অন্তর্ভুক্ত করা হয়। ক্যারিয়ারের শুরুতে তিনি সেন্ট্রাল মিডফিল্ডার হিসেবে খেললেও পরবর্তীতে তিনি দলের প্রয়োজনে প্রধানত রাইট ব্যাক হিসেবে খেলা শুরু করেন।
সের্জি রোবের্তো স্পেন অনূর্ধ্ব-১৭, অনূর্ধ্ব-১৯, অনূর্ধ্ব-২০ ও অনূর্ধ্ব-২১ দলে খেলেছেন। ২০১৬ সালে "রোমানিয়া"র বিপক্ষে রোবের্তোর স্পেন জাতীয় দলে অভিষেক হয়।
বার্সেলোনা
স্পেন অনূর্ধ্ব-১৭
ইবনে বাজা

আবু বকর মুহাম্মদ ইবনে ইয়াহিয়া ইবনে আস-সাইগ আত-তুজিবি ইবনে বাজা (), সাধারণত ইবনে বাজা নামে পরিচিত (ল্যাটিনকৃত আভেমপেস বলেও পরিচিত; –১১৩৮), ছিলেন একজন আরব আন্দালুসিয়া বহুবিদ্যাবিশারদ, যার লেখার মধ্যে রয়েছে জ্যোতির্বিজ্ঞান, পদার্থবিজ্ঞান এবং সঙ্গীত সম্পর্কিত কাজ, সেইসাথে দর্শন, ঔষধ, উদ্ভিদবিদ্যা এবং কবিতা। তিনি "কিতাবুল নাবাত" ("দ্য বুক অফ প্ল্যান্টস্") এর লেখক, যা উদ্ভিদবিদ্যার উপর একটি জনপ্রিয় রচনা, যা উদ্ভিদের লিঙ্গকে সংজ্ঞায়িত করেছিল। তার দার্শনিক তত্ত্বগুলি ইবনে রুশদ এবং আলবার্টাস্ ম্যাগনাসের কাজকে প্রভাবিত করেছিল। তাঁর মৃত্যুর কারণে তাঁর বেশিরভাগ লেখা ও বই সম্পূর্ণ (বা সুসংগঠিত) হয়নি। তার চিকিৎসা, গণিত এবং জ্যোতির্বিদ্যার ব্যাপক জ্ঞান ছিল। ইসলামি দর্শনে তার প্রধান অবদান ছিল আত্মা ঘটনাবিদ্যা সম্পর্কে তার ধারণা, যা কখনোই সম্পূর্ণ হয়নি।
তার সময়ে, শুধুমাত্র তিনি দর্শনেরই একজন বিশিষ্ট ব্যক্তিত্বই নয়, সঙ্গীত ও কবিতায়েও অবদান রেখেছিলেন। তাঁর দিওয়ান (আরবিঃ কবিতার সংকলন) ১৯৫১ সালে পুনরায় আবিষ্কৃত হয়। যদিও তার অনেক কাজই টিকে থাকেনি, জ্যোতির্বিদ্যা এবং পদার্থবিদ্যায় তার তত্ত্বগুলি যথাক্রমে মুসা বিন মৈমুন এবং ইবনে রুশদ দ্বারা সংরক্ষিত ছিল এবং পরবর্তীকালে ইসলামি সভ্যতা ও রেনেসাঁ ইউরোপের জ্যোতির্বিজ্ঞানী এবং পদার্থবিদদের প্রভাবিত করেছিল, যাদের মধ্যে গ্যালিলিও গ্যালিলেই রয়েছে।
ইবনে বাজা পশ্চিমা বিশ্বে অ্যারিস্টটলের উপর প্রথম (কেউ কেউ প্রথম বলে মত দিয়েছেন) ভাষ্য লিখেছিলেন। যদিও প্রক্ষিপ্ত গতির উপর তার কাজ আরবি থেকে লাতিন ভাষায় অনুবাদ করা হয়নি, তার মতামত পশ্চিমা বিশ্বে এবং পশ্চিমা দার্শনিক, জ্যোতির্বিজ্ঞানী এবং অনেক বিষয়ের বিজ্ঞানীদের কাছে সুপরিচিত হয়েছিল। তার কাজগুলি সমসাময়িক মধ্যযুগীয় চিন্তাধারাকে প্রভাবিত করেছিল এবং পরে গ্যালিলিও এবং তার কাজকে প্রভাবিত করেছিল। প্রাসের গতির উপর ইবনে বাজার তত্ত্বগুলি "টেক্স ৭১" নামে পরিচিত পাঠ্যে পাওয়া যায়।
জর্দি মাসিপ

জর্দি মাসিপ, যার পূর্ণনামঃ জর্দি মাসিপ লোপেজ, (জন্মঃ ০৩ জানুয়ারি ১৯৮৯) একজন স্প্যানিশ ফুটবলার যিনি স্পেনের ক্লাব "রিয়াল ভায়াদোলিদ" এর হয়ে গোলরক্ষক হিসেবে খেলেন। তিনি তার পেশাদার ক্যারিয়ার শুরু করেন বার্সেলোনা বি এর হয়ে। ২০১৪ সালে তাকে বার্সেলোনার মূল দলে অন্তর্ভুক্ত করা হয়। ২০১৭ সালে মাসিপ বিনামূল্যের দলবদলে "রিয়াল ভায়াদোলিদ" এ যোগ দেন।
তিনি স্পেন অনূর্ধ্ব-১৭ দলের হয়ে ২০০৪ থেকে ২০০৬ সালের মধ্যে এগারটি ম্যাচ খেলেছেন।
আন্তর্জাতিক কাবাডি ফেডারেশন

আন্তর্জাতিক কাবাডি ফেডারেশন কাবাডির আন্তর্জাতিক নিয়ন্ত্রক সংস্থা। ৩১টি জাতীয় এসোসিয়েশন এর সদস্য। ফেডারেশন ২০০৪ সালে গঠিত হয়। এর প্রতিষ্ঠাতা সভাপতি ছিলেন ভারতের জনার্দন সিং গেহলোট।
নিম্নলিখিত দেশগুলি আন্তর্জাতিক কাবাডি ফেডারেশনের সদস্য:
অ-সদস্য দেশ যাদের জাতীয় দল আছে: